CELEX: 62011CA0248
Language: da
Date: 2012-03-22 00:00:00
Title: Sag C-248/11: Domstolens dom (Anden Afdeling) af 22. marts 2012 — straffesag mod Rareș Doralin Nilaș, Sergiu-Dan Dascăl, Gicu Agenor Gânscă, Ana-Maria Oprean og Ionuț Horea Baboș (anmodning om præjudiciel afgørelse fra Curtea de Apel Cluj — Rumænien) (Direktiv 2004/38/EF — markeder for finansielle instrumenter — artikel 4, stk. 1, nr. 14) — begrebet »reguleret marked« — tilladelse — krav til funktion — marked, hvis juridiske karakter ikke er nærmere bestemt, men som efter en fusion administreres af en juridisk person, der også administrerer et reguleret marked — artikel 47 — manglende optagelse på listen over regulerede markeder — direktiv 2003/6/EF — anvendelsesområde — kursmanipulation)

5.5.2012   
            
            
               DA
            
            
               Den Europæiske Unions Tidende
            
            
               C 133/10
            
         Domstolens dom (Anden Afdeling) af 22. marts 2012 — straffesag mod Rareș Doralin Nilaș, Sergiu-Dan Dascăl, Gicu Agenor Gânscă, Ana-Maria Oprean og Ionuț Horea Baboș (anmodning om præjudiciel afgørelse fra Curtea de Apel Cluj — Rumænien)
   (Sag C-248/11) (1)
   
   (Direktiv 2004/38/EF - markeder for finansielle instrumenter - artikel 4, stk. 1, nr. 14) - begrebet »reguleret marked« - tilladelse - krav til funktion - marked, hvis juridiske karakter ikke er nærmere bestemt, men som efter en fusion administreres af en juridisk person, der også administrerer et reguleret marked - artikel 47 - manglende optagelse på listen over regulerede markeder - direktiv 2003/6/EF - anvendelsesområde - kursmanipulation)
   2012/C 133/18
   Processprog: rumænsk
   
      Den forelæggende ret
   
   Curtea de Apel Cluj
   
      Parter i straffesagen
   
   Rareș Doralin Nilaș, Sergiu-Dan Dascăl, Gicu Agenor Gânscă, Ana-Maria Oprean og Ionuț Horea Baboș
   
      Sagens genstand
   
   Anmodning om præjudiciel afgørelse — Curtea de Apel Cluj — fortolkning af Europa-Parlamentets og Rådets direktiv 2004/39/EF af 21. april 2004 om markeder for finansielle instrumenter, om ændring af Rådets direktiv 85/611/EØF, og 93/6/EØF samt Europa-Parlamentets og Rådets direktiv 2000/12/EF og om ophævelse af Rådets direktiv 93/22/EØF (EFT L 145, s. 1), og navnlig artikel 4, stk. 1, nr. 14), artikel 9-14 og artikel 47 heri — definition af begrebet »det regulerede marked« — spørgsmålet om Rasdaq markedet, et sekundært værdipapirmarked, der ikke har opnået tilladelse fra den kompetente myndighed, men som administreres af Bursa de Valori București, der er et reguleret marked, er omfattet — anvendelige retsforskrifter — kursmanipulation
   
      Konklusion
   
   
               1)
            
            
               Artikel 4, stk. 1, nr. 14), i Europa-Parlamentets og Rådets direktiv 2004/39/EF af 21. april 2004 om markeder for finansielle instrumenter, om ændring af Rådets direktiv 85/611/EØF og direktiv 93/6/EØF samt Europa-Parlamentets og Rådets direktiv 2000/12/EF og om ophævelse af Rådets direktiv 93/22/EØF, som ændret ved Europa-Parlamentets og Rådets direktiv 2007/44/EF af 5. september 2007, skal fortolkes således, at et marked for finansielle instrumenter, der ikke opfylder kravene i direktivets afsnit III, ikke henhører under begrebet »reguleret marked«, som defineret i nævnte bestemmelse, uanset den omstændighed, at operatøren har fusioneret med operatøren for et sådant reguleret marked.
            
         
               2)
            
            
               Artikel 47 i direktiv 2004/39, som ændret ved direktiv 2007/44, skal fortolkes således, at optagelse på den i denne artikel omhandlede liste over regulerede markeder ikke udgør en nødvendig betingelse for at kvalificere dette marked som et reguleret marked i dette direktivs forstand.
            
         
      (1)  EUT C 252 af 27.8.2011.